CELEX: 32015R2294
Language: et
Date: 2015-12-09 00:00:00
Title: Komisjoni määrus (EL) 2015/2294, 9. detsember 2015, millega muudetakse Euroopa Parlamendi ja nõukogu määrust (EÜ) nr 1831/2003 seoses söödalisandite uue funktsionaalrühma loomisega (EMPs kohaldatav tekst)

10.12.2015   
            
            
               ET
            
            
               Euroopa Liidu Teataja
            
            
               L 324/3
            
         KOMISJONI MÄÄRUS (EL) 2015/2294,
   9. detsember 2015,
   millega muudetakse Euroopa Parlamendi ja nõukogu määrust (EÜ) nr 1831/2003 seoses söödalisandite uue funktsionaalrühma loomisega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 6 lõiget 3,
   ning arvestades järgmist:
   
               (1)
            
            
               Määrusega (EÜ) nr 1831/2003 on ette nähtud söödalisandite jaotamine nende funktsioonide ja omaduste alusel kategooriatesse ja kõnealuste kategooriate all funktsionaalrühmadesse.
            
         
               (2)
            
            
               Tänu tehnika ja teaduse arengule võib teatavate söödalisanditega parandada sööda hügieeniseisundit, eelkõige vähendada sööda spetsiifilist mikrobioloogilist saastumist ja sellega leevendada mikroorganismide võimalikku kahjulikku mõju loomade tervisele.
            
         
               (3)
            
            
               Lisaks hügieeninõuete ja söödaahelas heade tavade rakendamisele võib tootjatel teatavatel juhtudel tekkida vajadus kasutada hügieeniseisundit paremaks muutvaid aineid, et parandada loomasöödaks kasutatava sööda kvaliteeti, pakkudes lisatagatisi loomade ja inimeste tervise kaitseks. Kuna selliseid söödalisandeid ei saa liigitada ühegi määrusega (EÜ) nr 1831/2003 ette nähtud funktsionaalrühma alla, on vaja lisada kategooria „tehnoloogilised lisandid” alla uus funktsionaalrühm.
            
         
               (4)
            
            
               Seepärast tuleks määrust (EÜ) nr 1831/2003 vastavalt muuta.
            
         
               (5)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1831/2003 I lisa punktile 1 lisatakse järgmine punkt n:
   
      „n)   hügieeniseisundit paremaks muutvad ained: ained või vajaduse korral mikroorganismid, mis mõjutavad soodsalt sööda hügieeniomadusi spetsiifilise mikrobioloogilise saastumise vähendamise teel.”
   
   Artikkel 2
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 9. detsember 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 268, 18.10.2003, lk 29.